Pisipoja sai omale uue uhke vammuse. Emme läks hoogu ja miksis värvide ning palmikutega.      Allosas seesama tuttav kiri mütsilt. Ülaosas ja varrukatel palmikud.    Sooja kaelust tahtsin. Kuna sellega pisikesel alati  probleeme, siis tuli mõelda, kuis see kõikse paremini tal üle pea läheks ja et ta kaelust kohe kaks numbrit suuremaks ei venitaks kuna see talle liiga kaela lähedal ei meeldi. Jätsin ette, veidi tsentrist vasakule, avause, millele kudusin palmikutega liistu kinnituse tarvis.    Lõngad.  Ikka seesama mõnus Rowani Kid Classic. Roheline (Rowani nimetuse järgi spruce) on kootud otsapidi kokku Alvita Silkid rohelise lõngaga. Et veidi tummisem saaks.  Lisaks siis veel Kid Classicu "nightly", "straw" ja  "bear".  Varras nr 4.    Ka Ferdinand paistab rahulolev:)    Uute kudumiteni!